Ego Radulphus, dominus Exolduni, notum facio universis presentibus et futuris quod concedente Margarita, uxore mea, vendidi Odoni, illustri duci Burgundię, Germiniacum castrum meum, cum omnibus pertinentiis et feodis et homagiis, salvo domno Petri de Barris et domno Leterici de Castronovo, pro deciis mille et trecentis libris Giemensium et centum marchis argenti. Hanc autem venditionem tam ego quam Margarita, uxor mea, fiduciavimus firmiter tenendam. Si vero quod absit ab ista venditione resilirem, comes Petrus, dominus meus, fiduciavit se esse plegium erga ducem de mille libris Giemensium et tenere hostagium ad mandatum ducis apud Montem Barri, dux etiam dictum castrum in manu sua teneret quousque haberet mille libras Giemensium. Actum anno Domini millesimo ducentesimo decimo.